Påstand om 16 og 18 års fengsel i barnedrapssak
Den 35 år gamle mannen er tiltalt for å ha medvirket til drapet på barnet til sin daværende, norsk-pakistanske nettkjæreste. Den ett år og ni måneder gamle jenta døde etter at moren senket hodet hennes ned i en bøtte med vann. Aktor mener 35-åringen instruerte moren via videochat fra sitt hjem i Storbritannia. Ator har lagt ned påstand om at moren må dømmes til fengsel i 16 år og den medtiltalte 35 år gamle mannen til 18 års fengsel. Den 28 år gamle moren har i påstanden fått en strafferabatt på to år for å ha bidratt til oppklaring av saken. Moren erkjenner mishandlingen, men ikke drapet. Den britisk-pakistanske mannen nekter straffskyld både for medvirkning til drap og mishandling. Angrer Den 28 år gamle moren er tiltalt for forsettlig drap og grov mishandling. Hun erkjenner mishandlingen, men ikke drapet. Den britisk-pakistanske mannen nekter straffskyld både for medvirkning til drap og mishandling. Selv om kvinnen ikke har forklart seg fullt ut sannferdig om at hun var fortvilet og gråt hadde da hun mishandlet datteren, er hennes forklaring likevel langt mer troverdig enn mannens, mener aktor. Den 35 år gamle briten hevder at han i sitt første politiavhør i London kun erkjente skyld for falsk forklaring, ikke de faktiske forhold. - Mannen erkjente store deler av de faktiske forhold da han ble avhørt i London. Hans forklaring om at han var i sjokk og ikke visste hva han forklarte seg om, er ikke troverdig. Politiforklaringene han har gitt i Norge og her i retten har han snekret sammen etter å ha fått tilgang til sakens dokumenter. Han angrer tydeligvis på at han knakk sammen under avhør i London, sa aktor Cecilie Schløsser Møller. Sakkyndige mener den tiltalte briten har klare psykopatiske trekk, som grandiositet, manipulasjon, følelseskulde og empatisvikt. Må dømmes Aktor startet sin prosedyre før lunsj onsdag. Etter en generell innledning og gjennomgang av beviser i saken gikk hun først detaljert gjennom tiltalepunktet om grov mishandling av barnet. Hun konkluderte med at begge tiltalte må dømmes for dette punktet. Etter lunsj skal hun gå gjennom tiltalepunktet om forsettlig drap, før hun legger ned sin straffepåstand.
Det er ikke tvil om at den britiske mannen var pådriver og initiativtaker til mishandlingen av den lille jenta, sa aktor Cecilie Schløsser Møller i sin prosedyre i barnedrapssaken onsdag.